**החלטות ועדת החוקה והשיפוט**

**בישיבותיה מיום 30 באוקטובר 2016**

**הרכב הוועדה: אלמוג בורשטיין (יו"ר), ד"ר שלמה קנדלשיין, ד"ר מרדכי שורק, מלכיאל פרץ, ישראל גלפר, זליג צ'סקוב,** **אמי קייזר, רם סופר, ליאור גל, ליאת שדה, יואל לוי.**

1. **כללי דירוג השופטים**

הוועדה אישרה את השינויים הבאים בכללי דירוג השופטים:

1. הציון המינימאלי במבחן הדרוש לשופט מוסמך ולשופט לאומי יהיה 60 ו-70 בהתאמה.
2. הגיל המינימאלי הדרוש לשופט מוסמך ולשופט לאומי יהיה 16 ו-18 בהתאמה.
3. האיגוד לא ימליץ לפיד"ה על מועמד לשופט פיד"ה אם הוא איננו שופט לאומי.
4. אדם לא יוכל להשתמש כציונים לשופט פיד"ה באותן תחרויות בהן השתמש כציונים לשופט לאומי.

הצעות לשינויים אחרים בכללים ידונו בישיבה הבאה.

1. **גיבוש מדיניות כלפי ארגון סמינרים וימי עיון שלא במימון האיגוד**

הוועדה רואה בעין יפה ארגון סמינרים וימי עיון שלא במימון האיגוד ובלבד שתכניהם וזהות המרצים/בוחנים אושרה על ידי יו"ר הועדה או רוב חברי הוועדה.

1. **בחירת ועדת ערעורים לגמר אליפות הארץ בטבריה**

הוועדה בחרה בוועדת ערעורים בהרכב הבא: ד"ר שלמה קנדלשיין (יו"ר הוועדה), ד"ר מרדכי שורק, מלכיאל פרץ, ישראל גלפר, זליג צ'סקוב.

במקרה של ערעור ימנה יו"ר הועדה מותב בן 3 חברים שידונו בערעור.

1. **דיון "אקדמי" בשאלות שהעלה מלכיאל פרץ**

חבר הוועדה מלכיאל פרץ ביקש את התיחסות הוועדה לשתי הסוגיות הבאות:

1. ממשחק בקצב 90 דקות לכל המשחק בתוספת **25**שניות לכל מסע. לשחקן נותרו פחות מ-5 דקות והוא הפסיק לרשום. אחרי 10 מסעים בהם הוא לא רשם נותרו על שעונו 5:20 דקות. מה הדין? הוא צריך להשלים את המסעים הקודמים? מותר לו להמשיך לא לרשום?
2. הלבן הגיע עם הרגלי לנקודת ההכתרה, השאיר אותו במקומו, הכריז "פרש" ולחץ על השעון. השחור טען כי הרגלי חייב להיות מלכה (זה החוק). השופט קובע כי הכתרת הפרש תקפה, ומורה לשחור להמשיך לשחק.[ברור כי החלטת השופט שגויה]. השחור לא מקבל את החלטת השופט ומסרב להמשיך לשחק. השופט קובע נצחון ללבן. השחור מגיש ערעור. הוא טוען כי החלטת השופט שגויה בעליל, וכי אם היה ממשיך לשחק הוא היה מאבד את זכות הערעור. מה תחליט ועדת הערעורים?. סביר להניח שהיא תנזוף בשופט ותשאיר את התוצאה בעינה. האם זה הוגן כלפי השחקן? יש משהו יצירתי שועדת הערעורים יכולה להחליט עליו?

רוב חברי הוועדה סברו ש:

1. לשאלה הראשונה - סעיף 8.4 בחוקה אומר במפורש ש"אם נותרו לשחקן פחות מחמש דקות בשעונו בשלב כלשהו בפרק זמן מסוים אזי אין הוא מחויב בשארית פרק הזמן למלא אחר הדרישות של סעיף 8.1". (כלומר, אין הוא חייב לרשום את המסעים בהמשך).
2. לשאלה השניה – על ועדת הערעורים לבטל את ההחלטה השגוייה של השופט ולקבוע שהמשחק יימשך כשעל הלוח מוצבת מלכה (ולא פרש).
3. **תחרויות ללא שופטים מוסמכים או מאושרים ע"י משרד הספורט**

יו"ר הוועדה שב והזכיר כי אין לקבל למד כושר תוצאות של תחרויות, שבהן לא שפט בעל דרגת שופט מוסמך, לפחות, ואשר קיבל גם את אישור משרד התרבות והספורט כנדרש לפי חוק הספורט. חברי הוועדה, ליאור גל ורם סופר, שהם גם עובדי האיגוד, התבקשו, בתוקף אחריותם, לאכוף את האמור לעיל. קבלת תוצאות תחרות למד כושר בניגוד לאמור לעיל פירושה שהאיגוד עבר על חוק הספורט. באתר האיגוד פורסמה רשימת השופטים המאושרים ליום 1.10.2016 וכן הנחיות ברורות בעניין זה. ליאור גל מסר שהנושא נמצא בטיפולו בעדיפות גבוהה , וכי רשימת השופטים המאושרים תמוחשב בקרוב (עד 1.1.2017 לכל המאוחר) ע"י שאול ויינשטיין, האחראי על תוכנת האיגוד, ואז יהיה ניתן לבצע חסימות.

1. **בקשות שופטים לקידום בדרגות שיפוט**

אושרו דרגות שיפוט חדשות לשופטים הבאים:

* ערן לפושניאן – שופט לאומי
* מיכאל סורין – שופט לאומי
* דן טרטטוביץ – שופט מוסמך
* עידן סורין – שופט מוסמך